21 árs landslið Íslands í fótbolta tryggði sér í gærkvöld keppnisrétt í umspili um laust sæti á Evrópumótinu sem haldið verður í Rúmeníu og Georgíu að ári liðnu. Ísland vann 5-0 sigur á Kýpur í lokaleik sínum í riðli undankeppninnar.
Ísland þurfti að vinna Kýpverja og treysta á það á sama tíma að Portúgal myndi vinna Grikkland. Það gekk eftir og Ísland fer því í umspil um laust sæti á EM. Dregið verður í umspilið 21. júní. Kristall Máni Ingason skoraði tvö mörk fyrir Ísland í sigrinum á Kýpur, Sævar Atli Magnússon og Kristján Nökkvi Hlynsson sitt markið hvor og eitt mark var svo sjálfsmark. Davíð Snorri Jónasson er landsliðsþjálfari íslenska 21 árs landsliðsins.
Sagði Davíð Snorri Jónasson landsliðsþjálfari Íslands. A-landsliðið á svo leik annað kvöld. Þá tekur Ísland á móti Ísrael í Þjóðadeild Evrópu og freistar þess að vinna sinn fyrsta leik í keppninni.
Guðlaug Edda Hannesdóttir endaði í 31. sæti á sterku þríþrautarmóti í Leeds í gær. Mótið er hluti af heimsmeistaramótaröðinni. Einungis 55 sterkustu þríþrautarkonur komast inn á hvert mót í heimsmeistaramótaröðinni.
Lokaumferð efstu deildar Þýskalands í handbolta verður spiluð í dag. Magdeburg hefur þegar tryggt sér meistaratitilinn og fær verðlaun sín afhent eftir leik sinn á móti Rhein-Neckar Löwen. Spennan er hins vegar meiri um það hver verður markakóngur deildarinnar. Hans Lindberg hjá Füchse Berlín er markahæstur fyrir lokaumferðina með 233 mörk. Ómar Ingi Magnússon, Magdeburg kemur svo næstur með 231 mark. Bjarki Már Elísson, Lemgo er svo þriðji markahæstur fyrir lokaumferðina með 230 mörk.
21 árs landslið Íslands í fótbolta tryggði sér í gærkvöld keppnisrétt í umspili um laust sæti á Evrópumótinu sem fram fer á næsta ári.